|  |
| --- |
| **Pedagogisk Romplan**  **Rom: Atelieret-**  **Fløy: Newton**  **Periode: 2022/23**  **Mål for rommet:**   * Skaperglede og kreative opplevelser ut i fra egen fantasi * Bli kjent med ulike materialer * Øve på konsentrasjon og det å lære å sitte stille over tid |
| **Generell informasjon og retningslinjer for rommet** |
| ***Gjennom arbeid med kunst, kultur og kreativitet skal barnehagen bidra til at barna:***  *har tilgang til ting, rom og materialer som støtter opp om deres lekende og estetiske uttrykksformer (RP, s.51)*  Atelieret er rommet for kunst, kultur og kreativitet. Her kan barna utfolde seg kreativt i møte med ulike materialer. |
| **Hvilke fagområder ligger til grunn?** |
| * Kunst, kultur og kreativitet * Kommunikasjon, språk og tekst * Antall, rom og form * Natur, miljø og teknikk |
| **Hva finnes av materiale her?** |
| **Møbler og hjelpemidler:**   * Lysbord * Høyttaler * Skuffer til tegninger og tørkehyller for malerier   **Ulike redskaper/hjelpemidler:**   * Sakser * Lim * Tape * Pensler i ulike fasonger * Svamp * Speil for observasjon og for å skape 3D effekt   **Ulike materialer:**   * Tegnematerialer * Farge blyanter * Tusj * Naturmaterialer * Paljetter * Maling * Kopier av forskjellige mønstre(mandalas) på fredager * Perler (voksenstyrt) * Steiner, blomster, «diamanter» * Spinner, jojo, strikker |
| **Hva kan barna oppleve/erfare i rommet?** |
| På atelieret har vi mulighet til å uttrykke oss estetisk, erfare og utforske med farger, form, rom og mønstre. Derfor er mandalaer noen av de tingene vi liker å bruke/lage her, men dette er hovedsakelig en aktivitet vi har på fredager.  Vi kan sette oss ned rundt tegnebordet for å tegne, fargelegge og eventuelt øve på å skrive. Vi kan observere hva andre gjør og vi kan leke oss med egen tegnestil og utvikle våre tegneferdigheter.  Ved staffeli kan vi eksperimentere og utforske både med farger og med forskjellige male/trykketeknikker. Ved klippebordet har vi mulighet til å klippe og lime.  Ved lysbordet kan vi tegne egne tegninger eller tegne etter modeller. Her kan vi eksperimentere med lys, skygge og gjennomsiktighet, med forskjellige former og farger i ulike materialer. Vi kan bygge med forskjellige ting og jobbe tredimensjonalt.  Jeg kan også få mulighet til å høre på musikk her, det kan være behagelig med noe rolig bakgrunnsmusikk når vi setter oss ned og jobber med noe vi liker.  Det er et rom hvor skolestarterne holder sine aldersgrupper hvor vi blant annet jobber med førskolerelaterte ting som skolestarterpermer.  Dette rommet er jo primært for oss skolestartere, men det er koselig å få besøk av treåringer og fireåringer. Da kan vi være gode rollemodeller for de som er yngre enn oss. De kan se på hva vi gjør for å få inspirasjon til eget arbeid, og vi kan også lære bort våre erfaringer og kunnskaper.  For meg som treåring eller fireåring er det fint å komme på besøk her. Da kan jeg utforske og bli kjent med ulike materialer i samarbeid med andre voksne og større barn enn meg selv. |
| **Hva er den voksne sin rolle i rommet?** |
| ***Gjennom arbeid med kunst, kultur og kreativitet skal personalet være*** *være lyttende og oppmerksomme på barnas ulike kulturelle uttrykk, vise respekt for deres ytringsformer og fremme lyst til å gå videre i utforsking av de estetiske områdene Samt motivere barna til å uttrykke seg gjennom musikk, dans, drama og annen skapende virksomhet, og gi dem mulighet til å utvikle varierte uttrykksformer (RP, s. 51).*  Det er veldig inspirerende når de voksne viser glede over å være på Atelieret og at de viser interesse for det barna vil gjøre her. Sammen med de voksne undrer barna seg, utforsker og reflekterer.  Mange materialer er tilgjengelige for barna, mens noe er på de såkalte ”voksenhyllene”. Noen ganger bestemmer barna selv hva de vil finne på, mens andre ganger er de med på voksenstyrte aktiviteter. Barna trenger for eksempel kanskje litt hjelp til å klippe noe, eller finne informasjon og bilder på internett. De voksne kan tilrettelegge og forberede aktiviteter for oss slik at barna kan få noen utfordringer og at barna kan lære enda mer av det de interesserer seg for. De skal også lære bort teknikker og veilede barna til å bruke ulike redskaper som de ikke er vandt med.  Barna lærer seg å være bevisst eget forbruk og å ha et bevisst forhold til gjenbruk av materiale ved at de voksne setter grenser for bruken av materialer og minner barna om å ta en titt i skuffen sin før de får et nytt ark. Voksne tilrettelegger for at vi kan fokusere på det vi holder på med og passer de på at det er rolige aktiviteter som foregår her. |
| **Fremdriftsplan** |
| * På atelieret kommer vi til å jobbe både for oss selv og i samarbeid med andre i små grupper, gjerne om et felles arbeid eller prosjekt. * Stasjonene innbyr til samtale, felles utforskning og eksperimentering. * Vi kommer til å bruke speil og andre gjenstander/modeller som vi vil studere og la oss bli inspirert av. * Vi kommer til å delta i trykke-, tegne-, klippe-, maleteknikker og oppleve materialer og fargenes ulike uttrykk. * Vi vil eksperimentere med ulike materialer i samarbeid med hverandre og med de voksne. * Voksne kommer til å ha fokus på å tilby oss flere aktiviteter som tegning/ kopiering/ fargelegging av tall og bokstaver.   Aktiviteter/prosjekter som foregår på Atelieret, eller som er relaterte til kreativ utfoldelse og utforskning med ulike materialer kommer til å våre dokumentert i form av bildecollage, bilder på hjemmesiden og eventuelle produkter.  Voksne kommer til å ha fokus på barnas erfaring i rommet og vil hjelpe barna til å beholde fokus for å være i en kreativ prosess. Det kan bli skapt mange unike resultater på atlieret som vi gjerne vil ha i barnehagen til inspirasjon for barn og voksne. |
| **Progresjon:** |
| Progresjonen i rommet er ut ifra hvert enkelt barn individuelle utviklingstrinn. Enkelte barn kan eksempelvis trenge å lære seg å holde en blyant og klippe med en saks, og det kan være et fokusområde over en periode for å mestre. Mens andre kan bruke en lenger periode på et avansert prosjekt, for eksempel et perleprosjekt der de må bruke både lenger tid på og dyp konsentrasjon på å perle ut fra en gitt mal.  Barna kan observere hverandre, og hva voksne gjør, og alle kan lære av hverandre. Inspirasjon kan skje her til eget arbeid. Vi kan tegne og fargelegge på eget initiativ og være med på felles tegneprosjekter for at tegneteknikker skal bli enda mer avansert. De eldste som vil gå videre til lekeskriving, leke med former og eventuelt tall og bokstaver.  Vi, barna, vil bli utfordret kontinuerlig ut fra vårt ståsted, både når det gjelder interesser og ferdigheter. Materialene og oppgavene som tilbys blir mer og mer avanserte. For eksempel kan et barn først bli interessert i garn, etterpå skal han/ hun øve på å bruke en saks, lage knuter, flette, for så å kunne lage en dukke av garn. |

|  |
| --- |
|  |